CELEX: 32012R1155
Language: hr
Date: 2012-12-05 00:00:00
Title: Provedbena uredba Komisije (EU) br. 1155/2012 od 5. prosinca 2012. o 183. izmjeni Uredbe Vijeća (EZ) br. 881/2002 o određenim posebnim mjerama ograničavanja protiv određenih osoba i subjekata povezanih s mrežom Al Qaidom

18/Sv. 013
            
            
               HR
            
            
               Službeni list Europske unije
            
            
               261
            
         32012R1155
   
               L 335/40
            
            
               SLUŽBENI LIST EUROPSKE UNIJE
            
            
               05.12.2012.
            
         
      PROVEDBENA UREDBA KOMISIJE (EU) br. 1155/2012
   od 5. prosinca 2012.
   o 183. izmjeni Uredbe Vijeća (EZ) br. 881/2002 o određenim posebnim mjerama ograničavanja protiv određenih osoba i subjekata povezanih s mrežom Al Qaidom
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 881/2002 od 27. svibnja 2002. o određenim posebnim mjerama ograničavanja protiv određenih osoba i subjekata povezanih s mrežom Al Qaidom (1), a posebno njezin članak 7. stavak 1. točku (a) i članak 7.a stavak 5.,
   budući da:
   
               (1)
            
            
               Prilog I. Uredbi (EZ) br. 881/2002 navodi popis osoba, skupina i subjekata na koje se odnosi zamrzavanje financijskih sredstava i gospodarskih izvora sukladno toj Uredbi.
            
         
               (2)
            
            
               Odbor za sankcije Vijeća sigurnosti Ujedinjenih naroda 26. studenoga 2012. odlučio je ukloniti šest subjekata sa svog popisa osoba, skupina i subjekata na koje bi se trebalo primjenjivati zamrzavanje financijskih sredstava i gospodarskih izvora.
            
         
               (3)
            
            
               Prilog I. Uredbi (EZ) br. 881/2002 bi stoga trebalo na odgovarajući način ažurirati,
            
         DONIJELA JE OVU UREDBU:
   Članak 1.
   Prilog I. Uredbi (EZ) br. 881/2002 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 5. prosinca 2012.
      
         
            Za Komisiju, u ime predsjednika,
         
         
            voditelj službe za instrumente vanjske politike
         
      
   
   
      (1)  SL L 139, 29.5.2002., str. 9.
   PRILOG
   Prilog I. Uredbi (EZ) br. 881/2002 mijenja se kako slijedi:
   Brišu se sljedeći se unosi pod naslovom „Pravne osobe, skupine i subjekti”:
   
               (a)
            
            
               „Al-Hamati Sweets Bakeries. Adresa: Al-Mukallah, Hadhramawt Governorate, Jemen. Ostali podaci: (a) u vlasništvu Mohammada Hamdija Mohammada Sadiqa al-Ahdala; (b) navodno je prestalo postojati. Datum uvrštenja na popis iz članka 2.a stavka 4. točke (b): 17.10.2001.”
            
         
               (b)
            
            
               „Benevolence International Fund (alias (a) Benevolent International Fund, (b) BIF-Canada). Adresa: (a) 2465, Cawthra Road, Unit 203, Mississauga, Ontario, L5A 3P2 Kanada; (b) PO box 1508, Station B, Mississauga, Ontario, L4Y 4G2 Kanada; (c) PO box 40015, 75, King Street South, Waterloo, Ontario, N2J 4V1 Kanada; (d) 92, King Street, 201, Waterloo, Ontario, N2J 1P5 Kanada. Ostali podaci: povezan sa zakladom Benevolence International Foundation. Datum uvrštenja na popis iz članka 2.a stavka 4. točke (b): 21.11.2002.”
            
         
               (c)
            
            
               „Bosanska Idealna Futura (alias (a) BIF-Bosnia, (b) Bosnian Ideal Future. Ostali podaci: (a) Bosanska Idealna Futura službeno je registrirana u Bosni i Hercegovini kao udruga i humanitarna organizacija pod brojem 59; b) bila je zakonski slijednik bosansko-hercegovačkog ureda zaklade Benevolence International Foundation koja je poslovala kao BECF Charitable Educational Center, Benevolence Educational Center; (c) Bosanska Idealna Futura prestala je postojati u prosincu 2008. Datum uvrštenja na popis iz članka 2.a stavka 4. točke (b): 21.11.2002.”
            
         
               (d)
            
            
               „Heyatul Ulya. Adresa: Mogadishu, Somalija. Datum uvrštenja na popis iz članka 2.a stavka 4. točke (b): 9.11.2001.”
            
         
               (e)
            
            
               „Red Sea Barakat Company Limited. Adresa: Mogadishu, Somalija. Datum uvrštenja na popis iz članka 2.a stavka 4. točke (b): 9.11.2001.”
            
         
               (f)
            
            
               „Somali internet Company. Adresa: Mogadishu, Somalija. Datum uvrštenja na popis iz članka 2.a stavka 4. točke (b): 9.11.2001.”